Α.Μ.Σ. Νέστωρ Θεσσαλονίκης

Ο **Α.Μ.Σ. Νέστωρ Θεσσαλονίκης ** (*Αθλητικός Μορφωτικός Σύλλογος Νέστωρ*) είναι αθλητικό σωματείο που εδρεύει στην Μίκρα Θεσσαλονίκης. Ιδρύθηκε το 1966 και διατηρεί τμήμα καλαθοσφαίρισης και πετοσφαίρισης ανδρών και γυναικών.

Τα γραφεία του συλλόγου είναι στην οδό Δανιόλου Αντωνίου 63-65, στη Θεσσαλονίκη και έδρα το ΕΑΚ Μίκρας στην Καλαμαριά.

## Τμήμα καλαθοσφαίρισης
### Ανδρών
Η ομάδα μπάσκετ ιδρύθηκε το 1966 κάνοντας το ντεμπούτο της από τα τοπικά πρωταθλήματα της ΕΚΑΣΘ. Το 1982 έφτασε ένα βήμα πριν από την πρόκριση στην Α’ Εθνική για πρώτη φορά στην ιστορία της, ωστόσο η ήττα από τον Πιερικό με 57-61 στο μπαράζ ανόδου που διεξήχθη τον Απρίλιο 1982 στη Λάρισα του στέρησε αυτή την ευκαιρία. Την ίδια χρονιά στον τελικό Πανελληνίου εφήβων στα Τρίκαλα ο σύλλογος νίκησε τον Α.Ο. Παγκρατίου με 60-57 

Το 1989-90  ο Νέστωρ ήταν πρωταθλητής Β’ Εθνικής αλλάζοντας μάλιστα 3 προπονητές (Τσομπανάκης-Κιοκάκης-Μαυρουδής). Στην Α2 το 90-91 τερμάτισε 10ος με προπονητή τον Παναγιώτη Μαυρουδή που συνέχισε και την επόμενη χρονιά.

Την σεζόν 1992-93 ο Λευτέρης Σιδόπουλος αναδείχθηκε πρώτος σκόρερ στην Α2 με τη φανέλα του Νέστορα. Το 1994 αγωνίστηκε στο ιστορικό Τουρνουά «Μαυροσκούφεια». Την ίδια χρονιά αίσθηση είχε προκαλέσει η μεταγραφή του Γιάννη Γάκη στην ΑΕΚ όπου εγινε ο βασικός της πλεη-μεήκερ.

Το 1995-96 κι ενώ ο Νέστορας έχει συμπληρώσει 6 παρουσίες στην Α2, αρχίζει η πτωτική πορεία, καθώς υποβιβάζεται στη Β’ Κατηγορία. Το ρόστερ της ομάδας στην τελευταία της παρουσία στην Α2 ήταν: Κοϊμτζόγλου, Σιδόπουλος, Χρ.Μασλαρινός, Ζελενίτσας, Καλαφατίδης, Νικολούδης, Ν.Παναγιωτίδης, Βουλκίδης, Αυγητίδης. Εκείνη την τετραετία 1992-96 προπονητής ήταν ο Δημήτρης Τσολάκης. 

Στη Β’ Κατηγορία 96-97 δεν καταφέρνει να πετύχει ούτε μία νίκη, ενα μεγάλο αρνητικό ρεκόρ στην ιστορία του συλλόγου. Το 2000 η ομάδα πέφτει για πρώτη φορά στις τοπικές κατηγόριες, Α’ ΕΚΑΣΘ.

Τη σεζόν 2014-15 «ερυθρόλευκοι» αγωνίστηκαν στον τρίτο όμιλο της Γ1 ΕΚΑΣΘ (έδρα το κλειστό γυμναστήριο της Μίκρας), δίνοντας βάση στα τμήματα υποδομής. Την σεζόν 2024-25 αγωνίστηκε στην Γ1 της ΕΚΑΣΘ.

Ο σύλλογος έχει συνδέσει το όνομά του με τον πρώτο μηδενισμό που έχει καταγραφεί στην Α2, καθώς τη σεζόν 1990-’91 επικράτησε του Αμαρουσίου με 2-0 στα χαρτιά επειδή οι άνθρωποι της αθηναϊκής ομάδας δεν είχαν μαζί τους τα δελτία των παικτών. Επί σειρά ετών, εξάλλου, διετέλεσε προπονητής ο Νίκος Κεραμέας τη δεκαετία του 1980.

Από την ομάδα του Νέστορα ξεκίνησαν την πορεία τους στο χώρο του μπάσκετ παίκτες όπως οι: Μανόλης Σουανίδης, Νίκος Παναγιωτίδης, Άγγελος Κατσίβελης, Αλέξης Μπακόπουλος, Χρήστος Κουντουράκης, Γιάννης Γάκης και Βασίλης Αγγέλης, ενώ με την ερυθρόλευκη φανέλα ολοκλήρωσε την καριέρα του ο Δημήτρης Καρατζουλίδης. 

Εχει 6 συμμετοχές στην Α2 και 6 στην Β' Εθνική.

#### Τίτλοι - διακρίσεις
* **1 [[Β΄ Εθνική καλαθοσφαίρισης ανδρών|B Εθνική]]**:
** 1990
* **1 Α' [[ΕΚΑΣΘ]]**:
** 1979
* **1 Γ' [[ΕΚΑΣΘ]]**:
** 2005
* **1 [[Πρωτάθλημα Ελλάδας καλαθοσφαίρισης εφήβων]]
**1982

==== Διακεκριμένοι καλαθοσφαιριστές ====
*  [[Χρήστος Κουντουράκης]]
*  [[Γιάννης Γάκης]]
*  Μανώλης Σουανίδης
*  Νίκος Παναγιωτίδης  
*  Άγγελος Κατσίβελης
*  Αλέξης Μπακόπουλος
*  Βασίλης Αγγέλης
*  [[Τάκης Καρατζουλίδης]] ([[:en:Takis Karatzoulidis|en]])
*  Χρήστος Μασλαρινός 

==== Διακεκριμένοι προπονητές ====
*  Παναγιώτης Μαυρουδής
*  Δημήτρης Τσολάκης 
*  Νίκος Κεραμέας 
*  Χρήστος Μασλαρινός

===Γυναικών===
Το 1991 ανήλθε στην Α' Εθνική, αλλά υποβιβάστηκε αμέσως το [[Πρωτάθλημα καλαθοσφαίρισης Α΄ εθνικής κατηγορίας γυναικών 1991-1992|1992]]. Προπονητής στην Α' Εθνική το 1991-92 ήταν ο Δημήτρης Τσολάκης.

====Τίτλοι - διακρίσεις====
* **1' Β΄ Εθνική
**1991
* **1 Α' [[ΕΚΑΣΘ]]**:
** 1986

## Τμήμα πετοσφαίρισης
### Ανδρών
Το 1978 ο σύλλογος ήταν στα 21 σωματεία που υπέγραψαν το πρώτο καταστατικό της ΕΠΕΣΘ. Την σεζόν 2018-19 ο σύλλογος αγωνιζοταν στην Α2.

Εχει αγωνιστεί 3 φορές σε τελικό Κυπέλλου της ΕΠΕΣΘ.

#### Τίτλοι - διακρίσεις
* **2 Β' [[Ένωση Πετοσφαιρικών Σωματείων Θεσσαλονίκης|ΕΠΕΣΘ]]**
**1981, 2011
* **1 Κύπελλo [[Ένωση Πετοσφαιρικών Σωματείων Θεσσαλονίκης|ΕΠΕΣΘ]]**
**2012
***Φιναλίστ: 2013, 2014, 2015

### Γυναικών

## Έδρα
Ο σύλλογος αγωνίζεται στο Ε.Γ. Μίκρας στην Καλαμαριά. Το Εθνικό Γυμναστήριο Μίκρας καλύπτει μία έκταση περίπου 80 στρεμμάτων και είναι το μεγαλύτερο εθνικό αθλητικό κέντρο της Βόρειας Ελλάδας. Η κατασκευή του άρχισε το 1980. Λειτουργούν ήδη δύο σύγχρονα κλειστά γυμναστήρια (Μίκρα 1, χωρητικότητα 1.200 θεατές και Μίκρα 2, χωρητικότητα 650 θεατές), και από το 2008 το κλειστό Μίκρα 3 («Σπίτι του χάντμπολ», 1.800	θεατές), κλειστό γυμναστήριο ενόργανης-ρυθμικής και τραμπολίνο («Σπίτι της γυμναστικής»), ένα κλειστό και δύο ανοιχτά γυμναστήρια μπιτς βόλεϊ, ένα ανοιχτό γήπεδο μπάσκετ, ένα ανοιχτό γήπεδο χάντμπολ, ένα γήπεδο ποδοσφαίρου 5Χ5, έξι γήπεδα τένις, ένας τοίχος εκμάθησης τένις, κλειστό γυμναστήριο βαρέων αθλημάτων, αίθουσα ενδυνάμωσης, φυσικοθεραπευτήριο, αίθουσα συνεδρίων.

## Παραπομπές


## Εξωτερικοί σύνδεσμοι
*ΗΡΑΚΛΗΣ ΝΓΣΘ 1908 - ΝΕΣΤΩΡ ΑΜΣ | 1η-2η Θέση Γ1 ΑΝΔΡΩΝ | Live Streaming ΕΚΑΣΘ youtube.com

## Πηγές

Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.Θ.